**DIRECŢIA TRANSPORT RUTIER**

Nr.

 Data:

 **REFERAT DE APROBARE**

**a Ordinului ministrului transporturilor, infastructurii și comunicațiilor**

pentru **modificarea şi completarea Normelor metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, aprobate prin Ordinul ministrului transporturilor**

**şi infrastructurii nr. 980/2011**

Având în vedere faptul că:

- Ordonanța Guvernului nr. 27/2011 privind transporturile rutiere, cu modificările şi completările ulterioare, prevede că autoritatea competentă respectiv Ministerul Transporturilor, Infrastructurii și Comunicațiilor stabilește prin norme condiţiile pentru efectuarea serviciilor regulate, a serviciilor regulate speciale şi a serviciilor ocazionale contra cost de transport rutier de personae,

- în prezent transportul rutier contra cost de persoane prin servicii regulate în trafic interjudețean se desfășoară potrivit condițiilor stabilite prin Normele metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, aprobate prin Ordinul ministrului transporturilor şi infrastructurii nr. 980/2011, cu modificările și completările ulterioare,

- există solicitări din partea organizației profesionale a operatorilor de transport rutier pentru eficientizarea activității de transport prin care se propune ca în cazul transportului rutier contra cost de persoane prin servicii regulate în trafic interjudețean licența de traseu să poată fi transmisibilă în cazul în care transferul acesteia operează în temeiul unor procedure de fuziune sau divizare, realizate în conformitate cu dispozițiile art. 238 - 251 din Legea nr.31/1990 a societăților,

 rezultă necesitatea revizuirii prevederilor aferente conținute în textul ″Normelor metodologice″ aprobate prin Ordinul ministrului transporturilor şi infrastructurii nr. 980/2011, cu modificările și completările ulterioare.

Față de cele arătate mai sus, considerăm că este necesară promovarea prezentului Ordin al ministrului transporturilor, infrastructurii și comunicațiilor prin care se crează posibilitatea ca în cazul transportului rutier contra cost de persoane prin servicii regulate în trafic interjudețean licența de traseu să poată fi transmisibilă în cazul în care transferul acesteia operează în temeiul unor proceduri de fuziune sau divizare, realizate în conformitate cu dispozițiile art. 238 - 251 din Legea nr.31/1990 a societăților comerciale, republicată.

Pentru considerentele expuse mai sus, a fost elaborat prezentul proiect de Ordin al ministrului transporturilor, infastructurii și comunicațiilor pentru modificarea şi completarea Normelor metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, aprobate prin Ordinul ministrului transporturilor şi infrastructurii nr. 980/2011.

 *Cu respect,*

**Director**

**Adriana Kalapis**